De fleste skoltesamene er bosatt i og omkring tettstedene Sevettijärvi, Keväjärvi, Nellim i Enare kommune i Finland, og i Neiden og Pasvik i Sør-Varanger kommune i Norge. Skoltene anses for å være urfolk på Kolahalvøya og hører til den østlige gruppen med samer, tatt i betraktning deres språk (skoltesamisk/østsamisk) og tradisjoner. Det finnes anslagsvis 1000 skoltesamer, hvorav omkring 300 kan snakke skoltesamisk.